સાસણ-ગીરમાં એશિયાટીક સિંહોને હેરાન કરવામાં આવતા હોવાના વીડિયો અવારનવાર સામે આવતા હોય છે. ત્યારે સિંહની પજવણીનો વધુ એક વીડિયો સામે આવ્યો છે. આ વીડિયો ધારી નજીક આંબરડી રોડનો છે, જ્યાં એક કાર ચાલકે સિંહને નજીકથી નિહાળવા માટે કાર રિવર્સમાં ચલાવી હતી તેમજ કાર ચાલક સિંહને દોડાવી રહ્યો છે. સિંહ દર્શનની આ રીતે વિકૃત મઝા માણવાનો વીડિયો સામે આવ્યા બાદ ફરી એકવાર સાસણમાં સિંહોની સલામતી સામે સવાલ ઊઠી રહ્યા છે.